Procurorii Direcţiei de Investigare a Infracţiunilor de Criminalitate Organizată şi Terorism – Serviciul Teritorial Oradea au dispus trimiterea în judecată, în stare de arest preventiv, a inculpatului  Andrasi Zsolt, 35 de ani, pentru săvârşirea infracţiunilor de pornografie infantilă şi pornografie infantilă prin sisteme informatice, prev. de art. 18 alin.1 din Legea nr. 678/2001 şi  art. 51 alin. 1 din Legea nr. 161/2003.

        În fapt, se reţine că inculpatul Andrasi Zsolt a confecţionat şi a deţinut mai multe materiale fotografice cu reprezentări ale fiicei sale minore, în vârstă de 6 ani,  având caracter pornografic.

        Se mai reţine că,  în cursul anului 2010, inculpatul a copiat  şi a deţinut la locuinţa sa din Oradea, un număr de 75 de înregistrări video cu reprezentări  pornografice cu  minori,  stocate pe  două  DVD – uri, în vederea postării materialelor pe internet.

        Tribunalul de Primă Instanţă Gent – Belgia a dispus condamnarea inculpatului Andrasi Zsolt la o pedeapsă de 3 ani închisoare pentru săvârşirea aceluiaşi gen de fapte în privinta fiicelor sale minore, având vârstele de 9 şi 6 ani.

        Cauza a fost trimisă spre competentă soluţionare Tribunalului Bihor.